<classify> MBUNGE wa Viti Maalumu Mkoa wa Pwani kupitia Umoja wa Wanawake wa Chama Cha Mapinduzi UWT, Zainab Vullu amewaomba wanawake wa wilaya ya Kibiti kucheza upatu wa kununulia bima za afya na sio vyombo. Zainab alisema hayo alipozungumza na wanawake wa wilaya hiyo kwenye ziara yake ya utekelezaji wa ilani ya CCM Kibiti.Mimi nawaomba wanawake wenzangu tuache kutunza vyombo, badala yake tutunzane kadi za CHFBima ya Afya ya Jamii iliyoboreshwa ili tuweze kupunguza gharama za matibabu pindi tunapougua au kuuguliwa ndani ya familia,alisema.Aliwaeleza kuwa kila mmoja akiuza kuku wawili na kujipatia bima kwa gharama ya Sh 30,000 ambayo itaweza kutibia watu sita ndani ya familia moja ambao ni baba, mama na wategemezi wanne. Alisema matumizi ya bima yanachangia kwa kiasi kikubwa katika kupunguza umaskini usiokuwa wa lazima kwa kuokoa gharama za matibabu.Aidha alitaja kuwa matumizi ya bima yanapun guza presha pindi mama anapokuwa mjamzito hasa unapofika wakati wa kujifungua kwa kusaidia kupata huduma kwa uhakika.Pia aliwaomba wanawake hao kufikisha ujumbe huo kwa akinababa na waume zao kwani suala la afya ya familia ni jukumu la kila mmoja.  <topic>: KITAIFA 